RESOLUCIÓN do 29 de agosto de 2008 pola que se conceden subvencións a concellos ao abeiro da Orde do 5 de marzo de 2008 pola que se aproban as bases reguladoras para a concesión de subvencións, en réxime de concorrencia competitiva, para a realización de obras de infraestruturas deportivas de titularidade pública ou privada e para a adquisición de equipamentos deportivos e pola que se convocan as correspondentes ao ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 16/09/2008

No Diario Oficial de Galicia número 50, do 11 de marzo de 2008, publícase a Orde do 5 de marzo de 2008 pola que se aproban as bases reguladoras para a concesión de subvencións, en réxime de concorrencia competitiva, para a realización de obras de infraestruturas deportivas de titularidade pública ou privada para a adquisición de equipamentos deportivos, e pola que se convocan as correspondentes ao ano 2008.
O artigo 8.4º da citada orde prevé a posibilidade de que a notificación individual da resolución de concesión das subvencións poida ser substituída pola publicación no Diario Oficial de Galicia e na páxina web da Consellería de Cultura e Deporte, de conformidade co establecido no artigo 59.6º b) da Lei 30/1992, do 26 de novembro, de réxime xurídico das administracións públicas e do procedemento administrativo común.
Pola súa vez, o artigo 8.6º da orde de convocatoria e o artigo 15 da Lei 9/2007, do 13 de xuño, de subvencións de Galicia, exixen a publicidade das subvencións concedidas.
As subvencións destinadas aos concellos están dotadas orzamentariamente con cargo á aplicación orzamentaria e ata as contías máximas que para cada anualidade se detallan a continuación:
Ver referencia pdf "17900D006P037.PDF"
Vista a proposta formulada pola comisión avaliadora a que se refire o artigo 8.2º da orde de convocatoria, esta consellería
RESOLVE:
1. Outorgar para as finalidades concretas que en cada caso se indican, as subvencións económicas que a favor dos concellos propostos se identifican e enumeran no anexo.
2. Denegar o outorgamento das restantes solicitudes de subvención admitidas, por acadar unha valoración inferior para as accións programadas, en relación coas que resultaron subvencionadas.
3. Esta resolución comporta a disposición de créditos polos importes e anualidades que a seguir se sinalan, con cargo á aplicación orzamentaria 12.04.441A.760.0:
2008: 1.360.291 .
2009: 1.432.000 .
2010: 290.000 .
4. Os beneficiarios deberán presentar, no prazo de trinta (30) días naturais, unha declaración de que aceptan a axuda. No mesmo prazo deberán presentar, tratándose de infraestruturas deportivas, o correspondente proxecto técnico e o acordo de aprobación do devandito proxecto, así como as autorizacións administrativas municipais e sectoriais preceptivas, cando a entidade ou complexidade das obras que se vaian executar o exixan, e sempre que tal documentación non fose presentada con anterioridade.
5. Contra esta resolución, os interesados poderán interpoñer recurso potestativo de reposición, ante a Consellería de Cultura e Deporte, no prazo dun mes (1) contado a partir do día seguinte ao da notificación ou, de ser o caso, a partir do día seguinte ao da publicación, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous (2) meses, ante o Tribunal Superior de Xustiza de Galicia.
Santiago de Compostela, 29 de agosto de 2008.
P.D. (Orde do 12-1-2007)
Marta Souto González
Directora xeral para o Deporte
Ver referencia pdf "17900D007P042.PDF"
Ver referencia pdf "17900D008P045.PDF"